
27.
[bookmark: _Hlk242428802]Par Ogres novada pašvaldības domes iekšējo noteikumu Nr.23/2026 “Grozījums Ogres novada pašvaldības 2025. gada 25. septembra iekšējos noteikumos Nr. 16/2025 “Ogres novada Interešu izglītības iestādes nolikums” izdošanu

Ogres novada pašvaldības dome 2025. gada 25. septembrī pieņēma lēmumu “Par Ogres novada pašvaldības interešu izglītības iestādes dibināšanu” (protokols Nr. 7; 30.), lai nodrošinātu iespējas bērniem un jauniešiem saņemt kvalitatīvu interešu izglītības programmu pakalpojumu STEM jomās. Šajā mācību gadā Ogres novada interešu izglītības iestādē (turpmāk – izglītības iestāde) programmas apgūst 722 audzēkņi. Ņemot vērā strauji augošo audzēkņu skaitu, izglītības iestādei nepieciešams turpināt veidot savu identitāti un atpazīstamību novadā un valstī. 
Ogres novada pašvaldībā 2026. gada 22. septembrī saņemts Ogres novada Interešu izglītības iestādes iesniegums par Ogres novada Interešu izglītības iestādes nosaukuma maiņu, reģistrācijas Nr. 2-4.1/5007 (turpmāk – iesniegums). Iesniegumā piedāvātais nosaukums ir “Ogres novada interešu izglītības iestāde “JAUDA””.
Kā minēts iesniegumā, nosaukuma radīšanā tika iesaistīti Ogres novada iedzīvotāji izglītības iestādes rīkota festivāla “HEI, TE ONIII” ietvaros, kurā bija iespēja piedalīties katram novada iedzīvotājam. Festivālā piedalījās vairāk nekā 300 dalībnieki, un viena no stacijām bija aktivitāte, kurā dalībnieki izvēlējās jauno izglītības iestādes nosaukumu. Pieteiktās nosaukumu idejas izvērtēja izglītības iestādes kolektīvs un par atbilstošāko atzina nosaukumu “JAUDA”, šo nosaukumu visvairāk bija minējuši arī festivāla dalībnieki. Šāda pieeja veicina sabiedrības līdzdalību un stiprina saikni starp izglītības iestādi un vietējo kopienu. 
Vārda “JAUDA” iekļaušana Ogres novada interešu izglītības iestādes nosaukumā atspoguļo tās uzdevumu - attīstīt bērnu un jauniešu spējas, rosināt zinātkāri un palīdzēt pārvērst intereses praktiskās prasmēs un sasniegumos. Fizikā un tehnikā jauda raksturo spēju paveikt darbu noteiktā laika vienībā, savukārt plašākā nozīmē tā apzīmē spēku, enerģiju, spējas un resursus ieceru īstenošanai. Nosaukums tādējādi saista izziņu un tehnisko jaunradi ar personības izaugsmi, radošumu un darbošanās sparu. “JAUDA” ir īss, skanīgs un viegli iegaumējams nosaukums, kas pauž pārliecību par katra bērna un jaunieša potenciālu un iestādes lomu tā atraisīšanā.
Mainot nosaukumu uz “Ogres novada interešu izglītības iestāde “JAUDA””, vārds “Interešu” aizstāts ar “interešu”, jo jaunajā nosaukumā iestādes individuālo identitāti izsaka simboliskais nosaukums “JAUDA”, savukārt vārdkopa “interešu izglītības iestāde” raksturo iestādes veidu un darbības jomu. Tādēļ šī vārdkopa lietojama ar mazajiem sākumburtiem. Šāds pieraksts skaidri nodala iestādes veida apzīmējumu no tās simboliskā nosaukuma, un tiek skaidri nošķirta iestādes darbības joma no iestādes nosaukuma.
Īss un atmiņā paliekošs nosaukums atvieglo gan publisko komunikāciju, gan saziņu ar audzēkņiem un viņu likumiskajiem pārstāvjiem, tas palīdz veidot piederības sajūtu izglītības iestādei, stiprinot kopienas sajūtu
Pamatojoties uz Izglītības likuma 22. panta pirmo un otro daļu, Pašvaldību likuma 4. panta pirmās daļas 4. punktu, 10. panta pirmās daļas 8. punktu, 

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav,
 "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Izdot Ogres novada pašvaldības domes iekšējos noteikumus Nr.23/2026 “Grozījums Ogres novada pašvaldības 2025. gada 25. septembra iekšējos noteikumos Nr. 16/2025 “Ogres novada Interešu izglītības iestādes nolikums”” (pielikums).
2. [bookmark: _heading=h.ntjkb8ndv5zb]Uzdot Ogres novada Izglītības pārvaldei mēneša laikā no šī lēmuma spēkā stāšanās iesniegt nepieciešamos dokumentus izmaiņu veikšanai Latvijas Republikas Izglītības un zinātnes ministrijas Izglītības iestāžu reģistrā, Valsts Izglītības informācijas sistēmā un Latvijas Republikas Uzņēmumu reģistrā.
3. Uzdot Ogres novada pašvaldības Centrālās administrācijas Kancelejai nodrošināt Ogres novada pašvaldības 2025. gada 25. septembra iekšējo noteikumu Nr. 16/2025 “Ogres novada Interešu izglītības iestādes nolikums” aktuālo redakciju.
4. Kontroli par lēmuma izpildi uzdot Ogres novada pašvaldības izpilddirektoram.

